proxectonos/corpus_dominio_legal_administrativo_tmp huggingface dataset:
EXTRACTO da Resolución do 21 de abril de 2026 pola que se convocan bolsas do programa bolsas Santander excelencia 360º no curso 2025/26.
Universidade de Vigo — III. Outras disposicións — 29/04/2026

BDNS (Identif.): 900460.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de datos nacional de subvencións:
https://www.infosubvenciones.es/bdnstrans/GE/es/convocatoria/900460
Primeiro. Persoas beneficiarias
Alumnado que ten rematado unha titulación de grao na Universidade de Vigo no curso 2024/25, que está matriculado no curso 2025/26 en 60 créditos dalgunha das titulacións de máster universitario da Universidade de Vigo e que ten unha nota de acceso ao máster igual ou superior a 8,5.
Segundo. Obxecto
O obxecto desta convocatoria é facilitar o acceso á educación superior a estudantado con excelentes expedientes académicos, e fomentar a inclusión educativa velando polos criterios de igualdade e equidade social (económica ou cultural).
Terceiro. Bases reguladoras
Resolución do 21 de abril de 2026 pola que se convocan bolsas do programa Santander excelencia 360º no curso 2025/26.
Cuarto. Contía
A contía total do crédito destinado a estas axudas será de doce mil euros (12.000 €).
Quinto. Prazo de presentación de solicitudes
Desde o 22 de abril ata o 7 de maio de 2026.
Vigo, 21 de abril de 2026
RESOLUCIÓN do 21 de abril de 2026 pola que se dá publicidade ás axudas concedidas ao abeiro da Resolución do 18 de novembro de 2025 pola que se establecen as bases reguladoras para a concesión, en réxime de concorrencia non competitiva, das subvencións para a adquisición de bicicletas e patinetes eléctricos, así como para a dotación de estacións de reparación e puntos de recarga, no territorio das Rutas do Viño de Galicia, co obxectivo de fomentar a mobilidade sostible, ao abeiro do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria como anticipado de gasto para o ano 2026 (código de procedemento TU503K).
Axencia de Turismo de Galicia — III. Outras disposicións — 29/04/2026

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 19 das bases reguladoras de la convocatoria,
Facer público no Diario Oficial de Galicia e na páxina web da Axencia de Turismo de Galicia (http://turismo.xunta.gal//) o resultado do proceso de concesión das subvencións previstas, que se financiarán cun orzamento de 4.000.000,00 € con cargo á aplicación orzamentaria 04.A2.761A.770.0, código de proxecto 2022 00001, que figuran no anexo desta resolución, concedidas ao abeiro da Resolución do 18 de novembro de 2025 pola que se establecen as bases reguladoras para a concesión, en réxime de concorrencia non competitiva, das subvencións para a adquisición de bicicletas e patinetes eléctricos, así como para a dotación de estacións de reparación e puntos de recarga, no territorio das Rutas do Viño de Galicia, co obxectivo de fomentar a mobilidade sostible, ao abeiro do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria como anticipado de gasto para o ano 2026 (código de procedemento TU503K).
Santiago de Compostela, 21 de abril de 2026
ORDE do 21 de abril de 2026 pola que se convocan para o ano 2026 os premios á excelencia da calidade hixiénico-sanitaria de produtores de leite cru de vaca de Galicia.
Consellería do Medio Rural — III. Outras disposicións — 29/04/2026

Os premios á excelencia da calidade hixiénico-sanitaria de produtores de leite cru de vaca de Galicia, establecidos pola Orde do 22 de agosto de 2017 pola que se establecen as bases que regulan a concesión dos premios á excelencia da calidade hixiénico-sanitaria de produtores de leite cru de vaca de Galicia e se convocan para o ano 2017, modificada pola Orde do 10 de maio de 2021, teñen como finalidade recoñecer a excelencia do proceso produtivo das explotacións leiteiras de gando vacún de Galicia na obtención dun leite cru da mellor calidade hixiénico-sanitaria.
Este recoñecemento realízase mediante a distinción a explotacións en tres categorías en función do seu tamaño, pequenas, medianas e grandes, e, pola súa vez, estas categorías subdividiranse cada unha delas en tres grupos en función do sistema de produción, entendido este como a posibilidade de aproveitamento de recursos propios da explotación. Recoñécense tamén especificamente as mellores explotacións ecolóxicas.
En consecuencia, de acordo co previsto no artigo 30.1.3 do Estatuto de autonomía de Galicia, e na Lei 1/1983, de normas reguladoras da Xunta e da súa Presidencia,
Artigo 1. Obxecto
1. Esta orde ten por obxecto convocar para o ano 2026 os premios á excelencia da calidade hixiénico-sanitaria de produtores de leite cru de vaca de Galicia.
2. Esta orde publicarase no Diario Oficial de Galicia e na páxina web oficial da Consellería do Medio Rural.
Artigo 2. Persoas beneficiarias
Poderán optar a estes premios todas as explotacións leiteiras de gando vacún de Galicia que realizan os seus autocontrois de calidade no Laboratorio Interprofesional Galego de Análise do Leite (LIGAL) de tal xeito que consten na base de datos deste laboratorio os resultados das mostras de leite correspondentes ao período de referencia, que comprende desde o mes de agosto de 2025 ao mes de xullo de 2026.
Artigo 3. Xurado responsable da concesión dos premios
O xurado responsable da concesión dos premios estará constituído, en representación da Consellería do Medio Rural, polas persoas titulares da Dirección Xeral de Gandaría, Agricultura e Industrias Agroalimentarias e da Subdirección Xeral de Gandaría e, en representación do LIGAL, polas persoas directora xerente e presidenta da Xunta Directiva.
Disposición adicional única. Réxime supletorio
No non previsto nesta orde será de aplicación o disposto nas bases que regulan a concesión dos premios de excelencia da calidade hixiénico-sanitaria de produtores de leite cru de vaca, establecidas na Orde do 22 de agosto de 2017, modificada pola Orde do 10 de maio de 2021.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de abril de 2026
RESOLUCIÓN do 24 de abril de 2026, da Dirección Xeral de Gandaría, Agricultura e Industrias Agroalimentarias, pola que se adoptan medidas cautelares en relación coa dermatose nodular contaxiosa.
Consellería do Medio Rural — III. Outras disposicións — 29/04/2026

A dermatose nodular contaxiosa é unha enfermidade vírica de alta difusibilidade e que implica importantes prexuízos tanto nas explotacións afectadas como a nivel xeral no sector bovino.
A aparición desta enfermidade en países da Unión Europea próximos tanto territorial como comercialmente con España, así como a detección desta doenza en territorio español o pasado mes de outubro en Cataluña, na provincia de Girona, e posteriormente en Aragón, supuxo un importante aumento do nivel de risco de aparición desta enfermidade en Galicia, polo que se adoptaron medidas cautelares fronte á enfermidade.
A pesar da evolución favorable da situación epidemiolóxica en Cataluña e Aragón e as medidas adoptadas por parte destas comunidades autónomas, así como o plan vacinal instaurado en certas zonas de España, considérase aconsellable manter as medidas cautelares establecidas na Comunidade Autónoma de Galicia respecto desta enfermidade, tras a análise do risco sanitario existente actualmente.
Fundamentos de dereito:
Visto o Regulamento (UE) 2016/429 do Parlamento Europeo e do Consello, do 9 de marzo de 2016, relativo ás enfermidades transmisibles dos animais e polo que se modifican ou derrogan algúns actos en materia de sanidade animal.
Visto o disposto no artigo 8 de medidas sanitarias de salvagarda, da Lei 8/2003, do 24 de abril, de sanidade animal.
No exercicio da competencia que regula o artigo 19 do Decreto 223/2022, do 22 de decembro, polo que se establece a estrutura orgánica da Consellería do Medio Rural,
Primeiro. Prorróganse as medidas recollidas na Resolución do 25 de marzo de 2026, da Dirección Xeral de Gandaría, Agricultura e Industrias Agroalimentarias, pola que se adoptan medidas cautelares en relación coa dermatose nodular contaxiosa, publicada no
Diario Oficial de Galicia
núm. 59, do 30 de marzo de 2026, cuxos efectos remataban o día 30 de abril de 2026.
Segundo. A Resolución do 24 de abril de 2026 producirá os seus efectos desde o día 1 de maio de 2026 ata o 31 de maio de 2026, ambos incluídos, e poderase prorrogar por resolución de acordo coa evolución epidemiolóxica da enfermidade.
Terceiro. Esta resolución non pon fin á vía administrativa e contra ela cabe interpoñer recurso de alzada ante a conselleira do Medio Rural, no prazo dun mes contando desde o día seguinte ao da súa publicación no DOG, de conformidade co que establecen os artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 24 de abril de 2026
RESOLUCIÓN do 6 de maio de 2026, da Secretaría Xeral Técnica da Consellería de Cultura, Lingua e Xuventude, pola que se dá publicidade aos convenios de colaboración subscritos no primeiro cuadrimestre do ano 2026.
Consellería de Cultura, Lingua e Xuventude — III. Outras disposicións — 18/05/2026

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para darlle cumprimento a esa obriga,
Artigo único
Dar publicidade á relación dos convenios subscritos pola Consellería de Cultura, Lingua e Xuventude, nos meses de xaneiro, febreiro, marzo e abril de 2026, que se incorpora como anexo a esta resolución.
Santiago de Compostela, 6 de maio de 2026
RESOLUCIÓN do 5 de maio de 2026 pola que se dá publicidade ás axudas concedidas ao abeiro da Orde do 15 de xullo de 2025 pola que se establecen as bases reguladoras para a concesión, en réxime de concorrencia non competitiva, das subvencións a entidades locais para actuacións encamiñadas ao acondicionamento e mellora das instalacións dos espazos termais de uso lúdico da Comunidade Autónoma de Galicia, e se procede á súa convocatoria para o ano 2025 (código de procedemento IN308C).
Consellería de Economía e Industria — III. Outras disposicións — 18/05/2026

Mediante a Orde do 15 de xullo de 2025, a Consellería de Economía e Industria estableceu as bases para a concesión de subvencións a entidades locais, en réxime de concorrencia non competitiva, para actuacións de acondicionamento e mellora das instalacións dos espazos termais de uso lúdico da Comunidade Autónoma de Galicia e convocáronse para o ano 2025.
En cumprimento do disposto no artigo 17.1.b) da Lei 1/2016, do 18 de xaneiro, de transparencia e bo goberno, e no artigo 15.1 da Lei 9/2007, do 13 de xuño, de subvencións de Galicia, así como no artigo 25 das bases reguladoras,
Ordenar a publicación no
Diario Oficial de Galicia
das subvencións indicadas no anexo, concedidas con cargo á aplicación orzamentaria 09-04-734A-760.1, ao abeiro da Orde do 15 de xullo de 2025, da Consellería de Economía e Industria, pola que se establecen as bases reguladoras para a concesión, en réxime de concorrencia non competitiva, das subvencións a entidades locais para actuacións encamiñadas ao acondicionamento e mellora das instalacións dos espazos termais de uso lúdico da Comunidade Autónoma de Galicia, e se convocan para o ano 2025 (código de procedemento IN308C).
Santiago de Compostela, 5 de maio de 2026
EXTRACTO da Orde do 29 de abril de 2026 pola que se regula a participación no fondo solidario de libros de texto e se convocan axudas para adquirir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sostidos con fondos públicos para o curso escolar 2026/27 (códigos de procedemento ED330B, ED330G e ED330H).
Consellería de Educación, Ciencia, Universidades e Formación Profesional — III. Outras disposicións — 18/05/2026

BDNS (Identif.): 904906.
De conformidade co previsto no artigo 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/904906
Primeiro. Beneficiarias
Aquelas familias con alumnado matriculado en centros docentes da Comunidade Autónoma de Galicia sostidos con fondos públicos nas modalidades de gratuidade solidaria que se relacionan a seguir:
a) Fondo solidario de libros de texto do alumnado matriculado en 3º, 4º, 5º e 6º de educación primaria (EP), e en 1º, 2º, 3º e 4º de educación secundaria obrigatoria (ESO).
b) Axudas para adquirir libros de texto destinadas ao alumnado matriculado en 1º e 2º de EP, e en educación especial (EE), así como o alumnado do resto dos cursos de EE e ESO con necesidades específicas de apoio educativo que non utilicen os libros do fondo.
c) Axudas para material escolar destinadas ao alumnado matriculado en EP, ESO e EE.
Segundo. Obxecto
As distintas modalidades de axudas teñen como obxecto apoiar as familias con menos ingresos para dispoñer dos libros de texto e material escolar.
Terceiro. Bases reguladoras
Orde do 29 de abril de 2026 pola que se regula a participación no fondo solidario de libros de texto e se convocan axudas para adquirir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sostidos con fondos públicos para o curso escolar 2026/27 (códigos de procedemento ED330B, ED330G e ED330H).
Cuarto. Importe
Fondo solidario de libros de texto: financiado cunha dotación total de 2.000.000,00 euros para o ano 2026 e de 300.000,00 euros para o ano 2027.
Axudas de libros de texto: financiadas cunha dotación total de 5.200.000,00 euros para o ano 2026 e de 500.000,00 euros para o ano 2027. Esta actuación está cofinanciada polo Ministerio de Educación, Formación Profesional e Deportes.
Material escolar: financiado cunha dotación total de 8.500.500,00 euros para o ano 2026 e de 500.000,00 euros para o ano 2027.
Quinto. Prazo de presentación de solicitudes
Iniciarase o día seguinte ao da publicación desta orde no Diario Oficial de Galicia e rematará o día 19 de xuño de 2026. O alumnado que se incorpore ao centro docente fóra deste prazo disporá dun mes contado a partir do día seguinte ao da formalización da matrícula. Non se poderán presentar solicitudes despois do 31 de marzo de 2027.
Santiago de Compostela, 29 de abril de 2026
CORRECCIÓN DE ERROS. Resolución do 24 de abril de 2026, da Dirección Xeral de Formación Profesional, pola que se convocan probas e se ditan instrucións para o acceso e a admisión do alumnado nas ensinanzas artísticas profesionais de Artes Plásticas e Deseño da Comunidade Autónoma de Galicia para o curso 2026/27.
Consellería de Educación, Ciencia, Universidades e Formación Profesional — III. Outras disposicións — 18/05/2026

Tras advertir un erro na dita resolución, que se publicou no
Diario Oficial de Galicia
número 84, do xoves 7 de maio de 2026, cómpre facer a seguinte corrección:
Na páxina 26917, no anexo VII, Calendario do procedemento de acceso e admisión aos ciclos formativos de grao medio e grao superior, onde di:
debe dicir:
RESOLUCIÓN do 5 de maio de 2026 pola que se dá publicidade dos convenios de colaboración subscritos por este organismo no primeiro cuadrimestre do ano 2026.
Instituto de Seguridade e Saúde Laboral de Galicia — III. Outras disposicións — 13/05/2026

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para dar cumprimento a esta obriga,
Artigo único. Dar publicidade da relación dos convenios subscritos polo Instituto de Seguridade e Saúde Laboral de Galicia nos meses de xaneiro, febreiro, marzo e abril do ano 2026, que se incorpora como anexo a esta resolución.
Santiago de Compostela, 5 de maio de 2026
RESOLUCIÓN do 8 de maio de 2026 pola que se dá publicidade dos convenios de colaboración subscritos no primeiro cuadrimestre do ano 2026.
Axencia Instituto Enerxético de Galicia — III. Outras disposicións — 19/05/2026

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Instituto Enerxético de Galicia (Inega) nos meses de xaneiro a abril do ano 2026, que se incorpora como anexo a esta resolución.
Santiago de Compostela, 8 de maio de 2026
ORDE do 4 maio de 2026 pola que se extingue a autorización do Seminario Menor Diocesano San Pelayo, de Tui (Pontevedra), por cesamento de actividades docentes.
Consellería de Educación, Ciencia, Universidades e Formación Profesional — III. Outras disposicións — 19/05/2026

A representación da titularidade do Seminario Menor Diocesano San Pelayo, de Tui (Pontevedra), autorizado para impartir 4 unidades da educación secundaria obrigatoria, solicita a extinción da autorización por cesamento de actividades docentes.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Extinción da autorización
Extinguir, de conformidade co artigo 17.1 do Decreto 133/1995, do 10 de maio, por cesamento nas súas actividades docentes, por instancia da titularidade do centro, a autorización do Seminario Menor Diocesano San Pelayo, código 36009883, con efectos do 31 de agosto de 2026.
Artigo 2.
Inscrición no rexistro de centros
A extinción da autorización dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 4 de maio de 2026
ORDE do 4 de maio de 2026 pola que se autoriza a inclusión da Escola de Música Municipal de Friol no Rexistro de Escolas de Música e Danza da Comunidade Autónoma de Galicia.
Consellería de Educación, Ciencia, Universidades e Formación Profesional — III. Outras disposicións — 19/05/2026

O Concello de Friol solicita a inscrición da Escola de Música Municipal de Friol no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destas escolas.
Logo de realizar os trámites que establece a normativa vixente, o Departamento Territorial de Lugo achega o expediente cos correspondentes informes.
Por isto, por proposta da Dirección Xeral de Centros e Recursos Humanos,
Artigo 1. Inscrición no Rexistro de Escolas de Música e Danza
Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Denominación: Escola de Música Municipal de Friol.
Código do centro: 27021037.
Domicilio: praza de España, s/n.
Localidade: Friol.
Concello: Friol.
Código postal: 27220.
Provincia: Lugo.
Titular: Concello de Friol.
Artigo 2. Réxime xurídico
Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Artigo 3. Revisión da autorización
O centro deberá solicitar a oportuna revisión da inscrición cando teñan que modificarse calquera dos datos sinalados nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán presentar recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de maio de 2026
RESOLUCIÓN do 27 de abril de 2026, da Dirección Xeral de Saúde Pública, pola que se publican as augas de baño de Galicia que formarán parte na tempada 2026 do Rexistro de Augas de Baño de Galicia, creado ao abeiro do Decreto 175/2022, do 13 de outubro, sobre vixilancia sanitaria das augas de baño de Galicia.
Consellería de Sanidade — III. Outras disposicións — 13/05/2026

De conformidade co disposto no artigo 15.a).2º do Decreto 175/2022, do 13 de outubro, sobre vixilancia sanitaria das augas de baño de Galicia,
Facer públicas as augas de baño de Galicia que formarán parte do Rexistro de Augas de Baño de Galicia, correspondentes á tempada 2026, as cales se relacionan nos anexos I, II e III desta resolución.
Os datos do Rexistro de Augas de Baño de Galicia establecidos no artigo 6 do Decreto 175/2022, do 13 de outubro, serán publicados na páxina web www.sergas.es
Santiago de Compostela, 27 de abril de 2026
RESOLUCIÓN do 12 de maio de 2026 pola que se redistribúen os créditos orzamentarios por epígrafes recollidos na Resolución do 23 de decembro de 2025 pola que se establecen as bases reguladoras e se anuncia a convocatoria de subvencións para proxectos de enerxía fotovoltaica, para o ano 2026, susceptibles de cofinanciamento pola Unión Europea no marco do programa Galicia Feder 2021-2027 (código de procedemento IN421S).
Axencia Instituto Enerxético de Galicia — III. Outras disposicións — 15/05/2026

Mediante a Resolución do Inega do 23 de decembro de 2026, que foi publicada no DOG núm. 12, do 20 de xaneiro, establecéronse as bases reguladoras e anunciouse a convocatoria de subvencións para proxectos de enerxía fotovoltaica.
O artigo 3.2 das bases reguladoras prevé a posibilidade de redistribuír o orzamento se nalgunha das epígrafes non se rexistraron solicitudes suficientes para esgotar os fondos dispoñibles e noutra das epígrafes existe lista de agarda.
O prazo de presentación de solicitudes rematou o 2 de marzo e non se rexistrou un número suficiente de solicitudes para esgotar o orzamento correspondente ao ano 2026 na Administración local. Pola súa banda, na epígrafe correspondente a empresas non existe dispoñibilidade orzamentaria suficiente para atender as solicitudes con cargo ao orzamento de 2026.
Do mesmo xeito, no orzamento destinado á execución do ano 2027 existe un excedente correspondente á epígrafe de empresas, mentres que non hai dispoñibilidade orzamentaria suficiente para atender as solicitudes da Administración local nesta anualidade.
O artigo 31 do Decreto 11/2009 establece que cando a contía máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria, pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior, dado que nas ampliacións orzamentarias correspondentes existe crédito dispoñible, e coa finalidade de incrementar a eficacia administrativa e a eficiencia na asignación de recursos públicos, maximizando o impulso de proxectos de enerxía fotovoltaica,
Primeiro. Redistribuír os fondos destinados ás subvencións para proxectos de enerxía fotovoltaica para as anualidades 2026 e 2027, en función do volume de solicitudes recibido, modificando a táboa do artigo 3.1 da Resolución do 23 de decembro de 2025 do seguinte xeito:
Modificación orzamentaria:
Dotación orzamentaria final:
Segundo. Esta modificación, unha vez publicada no
Diario Oficial de Galicia
, non implicará a alteración do prazo establecido para presentar solicitudes.
Santiago de Compostela, 12 de maio de 2026
RESOLUCIÓN do 5 de maio de 2026 pola que se publican as subvencións concedidas ao abeiro da Resolución do 19 de decembro de 2025 pola que se aproban as bases reguladoras das subvencións para proxectos de creación, mellora e ampliación de servizos básicos en zonas rurais, cofinanciadas co Fondo Europeo Agrícola de Desenvolvemento Rural (Feader) no marco do Plan estratéxico da política agrícola común 2023-2027 en Galicia, e se anuncia a convocatoria para o ano 2026, mediante tramitación anticipada de gasto (código de procedemento MR711D).
Axencia Galega de Desenvolvemento Rural — III. Outras disposicións — 15/05/2026

Mediante a Resolución do 19 de decembro de 2025 aprobáronse as bases reguladoras das subvencións para proxectos de creación, mellora e ampliación de servicios básicos en zonas rurais, cofinanciadas co Fondo Europeo Agrícola de Desenvolvemento Rural no marco do Plan estratéxico da política agrícola común 2023-2027, mediante tramitación anticipada de gasto (DOG núm. 7, do 13 de xaneiro de 2026).
A convocatoria ten unha dotación de 5.000.000 €, financiados con cargo á partida orzamentaria 15.A1.712A.760.0 dos orzamentos da Axencia Galega de Desenvolvemento Rural, coas seguintes porcentaxes de cofinanciamento: Feader (60 %), fondos da Administración xeral do Estado (12 %) fondos da Xunta de Galicia (28 %).
A convocatoria de axudas tramitouse en réxime de concorrencia competitiva, nos termos previstos nos artigos 20 e seguintes da Lei 9/2007, do 13 de xuño, de subvencións de Galicia. O artigo 15 da Lei 9/2007, do 13 de xuño, de subvencións de Galicia, dispón que o órgano concedente publicará no
Diario Oficial de Galicia
as subvencións concedidas. Así mesmo, o artigo 17.1 da Lei 1/2016, do 18 de xaneiro, de transparencia e bo goberno, establece que se deberá publicar a concesión das correspondentes axudas ou subvencións.
Así pois, unha vez resolta a convocatoria de axudas na súa totalidade,
Primeiro. Publicar no
Diario Oficial de Galicia
a relación das subvencións concedidas ao amparo da Resolución do 19 de decembro de 2025 pola que se aproban as bases reguladoras das subvencións para proxectos de creación, mellora e ampliación de servizos básicos en zonas rurais, cofinanciadas co Fondo Europeo Agrícola de Desenvolvemento Rural no marco do Plan estratéxico da política agrícola común 2023-2027 en Galicia, e se anuncia a convocatoria para o ano 2026, mediante tramitación anticipada de gasto, segundo o documento anexo.
Santiago de Compostela, 5 de maio de 2026
EXTRACTO da Orde do 4 de maio de 2026 pola que se regula o procedemento de concesión dos Premios Galicia de Acción Voluntaria 2026 e se procede á súa convocatoria para o ano 2026 (código de procedemento BS508D).
Consellería de Cultura, Lingua e Xuventude — III. Outras disposicións — 15/05/2026

BDNS (Identif.): 904628.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións.
https://www.infosubvenciones.es/bdnstrans/GE/es/convocatoria/904628
Primeiro.
Obxecto
Establecer a regulación do procedemento de concesión dos Premios Galicia de Acción Voluntaria coa finalidade de recoñecer publicamente o labor daquelas persoas físicas e xurídicas, que, de xeito cotián, desenvolvan programas, accións ou proxectos de voluntariado na Comunidade Autónoma de Galicia, así como realizar a súa convocatoria para o ano 2026.
Segundo.
Bases reguladoras e convocatoria
Orde do 4 de maio de 2026 pola que se regula o procedemento de concesión dos Premios Galicia de Acción Voluntaria 2026 e se procede á súa convocatoria para o ano 2026 (código de procedemento BS508D).
Terceiro.
Modalidades e persoas destinatarias
Os Premios Galicia de Acción Voluntaria terán as seguintes modalidades:
a) Premio á persoa voluntaria do ano na modalidade individual, para as persoas físicas.
b) Premio á entidade de acción voluntaria do ano na modalidade colectiva, para as entidades de acción voluntaria inscritas no Rexistro de Acción Voluntaria de Galicia.
c) Premio ao mellor proxecto de acción voluntaria que corresponderá a aqueles proxectos elaborados por entidades de acción voluntaria inscritas no Rexistro de Acción Voluntaria de Galicia, vinculados a áreas de especial interese e que supoñan unha innovación social para a nosa comunidade autónoma.
Cuarto.
Premios
Outorgarase un premio en cada unha das modalidades establecidas cuxa dotación económica será de 4.000 euros por modalidade.
Quinto.
Orzamento
Para o financiamento destes premios destinarase un crédito de 4.000 euros con cargo á aplicación orzamentaria 13.05.312F.480.0, para os premios das persoas físicas na modalidade individual, e un crédito de 8.000 euros con cargo á aplicación orzamentaria 13.05.312F.481.0, para entidades de acción voluntaria da modalidade colectiva e de proxectos, consignadas na Lei 4/2025, do 23 de decembro, de orzamentos xerais da Comunidade Autónoma de Galicia para o ano 2026.
Sexto.
Outros datos
O prazo de presentación de solicitudes será dun mes, que se contará a partir do día seguinte ao da publicación da orde de convocatoria no
Diario Oficial de Galicia
.
Santiago de Compostela, 4 de maio de 2026
RESOLUCIÓN do 5 de maio de 2026, da Dirección Xeral de Enerxías Renovables e Cambio Climático, pola que se dá publicidade ás axudas concedidas ao abeiro da Orde do 3 de febreiro de 2026 pola que se establecen as bases reguladoras da segunda convocatoria para a concesión, en réxime de concorrencia non competitiva, de axudas a entidades locais de Galicia para a aplicación de solucións baseadas na natureza orientadas á prevención de riscos asociados ao cambio climático en espazos urbanos e periurbanos (programa Galicia Refuxio Climático), así como a actuacións de identificación e adecuación de refuxios climáticos para a biodiversidade (programa PIMA Adapta Refuxios Climáticos), e se convocan, mediante tramitación anticipada de gasto, para o ano 2026 (código de procedemento MT975Y).
Consellería de Medio Ambiente e Cambio Climático — III. Outras disposicións — 15/05/2026

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 25 das bases reguladoras da convocatoria,
Publicar no
Diario Oficial de Galicia
as axudas concedidas ao abeiro da Orde do 3 de febreiro de 2026 (DOG núm. 32, do 18 de febreiro) pola que se establecen as bases reguladoras da segunda convocatoria para a concesión, en réxime de concorrencia non competitiva, de axudas a entidades locais de Galicia para a aplicación de solucións baseadas na natureza orientadas á prevención de riscos asociados ao cambio climático en espazos urbanos e periurbanos (programa Galicia Refuxio Climático), así como a actuacións de identificación e adecuación de refuxios climáticos para a biodiversidade (programa PIMA Adapta Refuxios Climáticos), e se convocan, mediante tramitación anticipada de gasto, para o ano 2026 (código de procedemento MT975Y), con expresión dos seguintes datos:
1. Crédito orzamentario: 1.660.000 euros, con cargo á aplicación orzamentaria 06.02.541E.760.1. O importe máximo da liña 2, destinada a axudas a entidades locais de Galicia para actuacións de identificación e adecuación de refuxios climáticos para a biodiversidade (programa PIMA Adapta Refuxios Climáticos), é de 339.641 euros.
2. Finalidade da axuda: fomentar actividades que contribúan ao impulso da infraestrutura verde e á conectividade dos espazos verdes, para incrementar a biodiversidade, mellorar a súa conservación, a adaptación ao cambio climático, a mellora da calidade ambiental e a creación de espazos saudables. Ademais, tamén está dirixida a ofrecer recursos cos que levar a cabo actuacións de identificación e adecuación de refuxios climáticos para a biodiversidade.
3. Destinatarios: os concellos de Galicia relacionados no anexo, de forma individual.
Santiago de Compostela, 5 de maio de 2026
RESOLUCIÓN do 28 de abril de 2026 pola que se publican o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao terceiro trimestre de 2025.
Consellería de Facenda e Administración Pública — III. Outras disposicións — 15/05/2026

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e as súas modificacións, e á situación de tesouraría e movementos por operacións orzamentarias e extraorzamentarias correspondentes ao terceiro trimestre de 2025, que figuran como anexo a esta resolución.
Santiago de Compostela, 28 de abril de 2026
RESOLUCIÓN do 8 de maio de 2026, conxunta da Consellería do Mar e da Consellería do Medio Rural, pola que se actualizan os prezos públicos determinados no Decreto 143/2013, do 12 de setembro, polo que se fixan os prezos públicos polos servizos de residencia e comedor prestados nos centros de formación das familias marítimo-pesqueira e agroforestal, así como os prezos de matrícula na Aula de Seguridade e Salvamento, dependentes destas consellerías.
Consellería do Mar — III. Outras disposicións — 20/05/2026

O Decreto 143/2013, do 12 de setembro, establece os prezos públicos exixibles polas prestacións dos servizos de residencia e comedor nos centros de formación das familias marítimo-pesqueira e agroforestal, así como os prezos de matrícula na Aula de Seguridade e Salvamento, dependentes destas consellerías.
Así mesmo, no seu artigo 6.1 determina o mecanismo de actualización dos prezos públicos. Os prezos así actualizados faranse públicos mediante resolución da persoa titular da consellería con competencias en materias de pesca, agricultura e forestal, que será publicada no
Diario Oficial de Galicia
.
Por isto, e en virtude do parágrafo primeiro do artigo 6 do Decreto 143/2013, do 12 de setembro, polo que se fixan os prezos públicos polos servizos de residencia e comedor prestados nos centros de formación das familias marítimo-pesqueira e agroforestal, así como os prezos de matrícula na Aula de Seguridade e Salvamento, dependentes destas consellerías,
Primeiro. Actualizar os prezos públicos exixibles polas prestacións dos servizos de residencia e/ou comedor nos centros de formación da familia marítimo-pesqueira dependentes da Consellería do Mar, dos servizos de residencia e/ou comedor nos centros de formación e experimentación agraria da Axencia Galega da Calidade Alimentaria (Agacal), dependentes da Consellería do Medio Rural, e pola matrícula nos cursos de especialización en materia de seguridade, supervivencia e loita contra incendios impartidos na Aula de Seguridade e Salvamento de Ferrol, quedando da maneira seguinte:
1.
Catálogo de prezos públicos en residencias
2.
Catálogo de prezos públicos de matrícula en cursos na Aula de Seguridade e Salvamento de Ferrol
Segundo. Esta resolución producirá efectos desde o día seguinte ao da súa publicación no
Diario Oficial de Galicia
.
Santiago de Compostela, 8 de maio de 2026
RESOLUCIÓN do 7 de maio de 2026, da Secretaría Xeral Técnica da Consellería de Vivenda e Planificación de Infraestruturas, pola que se dá publicidade dos convenios de colaboración subscritos por esta consellería no primeiro cuadrimestre de 2026.
Consellería de Vivenda e Planificación de Infraestruturas — III. Outras disposicións — 20/05/2026

Consonte ao establecido no artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro), publícase no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único
Publicar os convenios subscritos pola Consellería de Vivenda e Planificación de Infraestruturas no primeiro cuadrimestre do ano 2026, que se incorporan como anexo a esta resolución.
Santiago de Compostela, 7 de maio de 2026
CORRECCIÓN DE ERROS. Resolución do 10 de agosto de 2020 pola que se fai pública a aprobación definitiva da modificación número 1 do proxecto sectorial do Parque de actividades económicas de Arteixo, aprobada mediante o Acordo do Consello da Xunta de Galicia do 25 de xuño de 2020.
Consellería de Economía e Industria — III. Outras disposicións — 20/05/2026

Advertidos erros na citada resolución, publicada no DOG núm. 168, do xoves 20 de agosto de 2020, cómpre facer as seguintes correccións:
Na páxina 33102, no artigo 4.5.7. Recuamentos e distancia entre os edificios, onde di:
«As distancias a límites de parcelas serán as seguintes:
– As liñas de fachada, tanto para instalacións loxísticas ou industriais con atracada para vehículos pesados como en módulos de testeiros de oficinas ou fachadas sen atracada, terán un recuamento mínimo de 10 m respecto das aliñacións.
– Os lindeiros frontais que delimitan coas vías de bordo en parcelas e plataformas con capacidade para configurar a fachada do parque terán un recuamento mínimo de 10 m respecto das aliñacións».
Debe dicir:
«As distancias a límites de parcelas serán as seguintes:
– As liñas de fachada, tanto para instalacións loxísticas ou industriais con atracada para vehículos pesados como en módulos de testeiros de oficinas ou fachadas sen atracada, terán un recuamento mínimo de 5 m respecto das aliñacións.
– Os lindeiros frontais que delimitan coas vías de bordo, en parcelas e plataformas con capacidade para configurar a fachada do parque terán un recuamento mínimo de 5 m respecto das aliñacións».
RESOLUCIÓN do 12 de maio de 2026, da Dirección Xeral de Formación Profesional, pola que se publica o anuncio da resolución pola que se regulan as ensinanzas de formación profesional plurilingües, para o curso 2026/27.
Consellería de Educación, Ciencia, Universidades e Formación Profesional — III. Outras disposicións — 20/05/2026

Co obxecto de ampliar a oferta de ensinanzas de formación profesional plurilingües para o curso 2026/27, na Comunidade Autónoma de Galicia, esta dirección xeral de Formación Profesional resolve anunciar:
Primeiro. Que na páxina web da Consellería de Educación, Ciencia, Universidades e Formación Profesional www.edu.xunta.gal estará dispoñible a regulación e a convocatoria dirixida aos centros para participar nas ensinanzas de formación profesional plurilingües para o curso 2026/27.
Segundo. Que o prazo de presentación de solicitudes será desde o día seguinte ao da publicación deste anuncio no
Diario Oficial de Galicia
ata o 19 de xuño de 2026.
Terceiro. Que os centros deberán cubrir a solicitude que figura como anexo I da convocatoria e dirixila á Dirección Xeral de Formación Profesional da Consellería de Educación, Ciencia, Universidades e Formación Profesional.
Santiago de Compostela, 12 de maio de 2026
RESOLUCIÓN do 12 de maio de 2026 pola que se notifican as resolucións do Fondo Español de Garantía Agraria (FEGA) relativas a actualizacións da asignación e denegación de dereitos de axuda básica á renda para a sustentabilidade da reserva nacional da campaña de 2024.
Fondo Galego de Garantía Agraria — III. Outras disposicións — 22/05/2026

Para os efectos de establecer en Galicia o procedemento de solicitude para a asignación de dereitos de axuda básica á renda para a sustentabilidade procedentes da reserva nacional da campaña de 2024, no marco establecido polo Real decreto 1045/2022, do 27 de decembro, sobre dereitos de axuda básica á renda para a sustentabilidade da política agraria común, publicouse a Orde da Consellería do Medio Rural do 27 de febreiro de 2024 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao Sistema integrado de xestión e control.
O Fondo Galego de Garantía Agraria (Fogga), con base no disposto nos artigos 20 a 29 do Real decreto 1045/2022, tramitou e informou sobre as solicitudes de acceso á reserva nacional, e deu traslado dos expedientes á persoa titular da Presidencia do Fondo Español de Garantía Agraria (FEGA) para a súa resolución.
De acordo co disposto no artigo 28.1 de devandito Real decreto 1045/2022, a persoa titular da Presidencia do FEGA comunicoulle ao Fogga, para a notificación ás persoas solicitantes, as resolucións relativas a actualizacións da asignación e denegación de solicitudes de dereitos de axuda básica á renda para a sustentabilidade da reserva nacional.
Conforme co anterior, esta dirección
Primeiro. Facer públicas e notificar na páxina web do Fogga (https://fogga.xunta.gal/sites/default/files/resol20260512_RN24_aprodene.pdf) as resolucións da persoa titular da Presidencia do FEGA relativas a actualizacións da asignación e denegación de dereitos de pagamento básico da reserva nacional da campaña de 2024.
Segundo. Contra as resolucións da persoa titular da presidencia do FEGA, as persoas interesadas poderán interpoñer recurso de alzada ante a persoa titular do Ministerio de Agricultura, Pesca e Alimentación, no prazo dun mes contado desde o día seguinte ao da publicación desta notificación no
Diario Oficial de Galicia
.
Santiago de Compostela, 12 de maio de 2026
RESOLUCIÓN do 12 de maio de 2026 pola que se dá publicidade dos convenios de colaboración subscritos no primeiro cuadrimestre do ano 2026.
Instituto Galego da Vivenda e Solo — III. Outras disposicións — 22/05/2026

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para darlle cumprimento a esa obriga,
Artigo 1
Dar publicidade á relación dos convenios subscritos polo Instituto Galego da Vivenda e Solo (IGVS) no primeiro cuadrimestre do ano 2026 que se incorpora como anexo a esta resolución.
Santiago de Compostela, 12 de maio de 2026
RESOLUCIÓN do 8 de maio de 2026 pola que se dá publicidade dos convenios de colaboración subscritos no primeiro cuadrimestre do ano 2026.
Augas de Galicia — III. Outras disposicións — 22/05/2026

O artigo 15 da Lei 1/2016, do 18 de xaneiro, de transparencia e bo goberno, establece que cada consellería ou entidade deberá publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior.
O artigo 15 da Lei 9/2007, do 13 de xuño, de subvencións de Galicia, establece que os órganos administrativos concedentes publicarán no Diario Oficial de Galicia as subvencións concedidas con expresión da convocatoria, do programa e do crédito orzamentario a que se imputen, o beneficiario, a cantidade concedida e a finalidade ou finalidades da subvención.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o primeiro cuadrimestre do ano 2026 e que se incorpora como anexo a esta resolución.
Santiago de Compostela, 8 de maio de 2026
ORDE do 12 de maio de 2026 pola que se extingue a autorización do CEMU Contrapunto Histórico, de Santiago de Compostela.
Consellería de Educación, Ciencia, Universidades e Formación Profesional — III. Outras disposicións — 22/05/2026

A representación da titularidade do CEMU Contrapunto Histórico, de Santiago de Compostela, solicita a extinción da autorización por cesamento da actividade docente.
Logo da tramitación do expediente de acordo co disposto no Decreto 253/1995, do 29 de setembro, de autorización a centros docentes privados para impartir ensinanzas artísticas, e coa Orde do 5 de decembro de 1996 que o desenvolve, por proposta da Dirección Xeral de Centros e Recursos Humanos,
Artigo 1. Extinción da autorización
Extinguir, de conformidade co artigo 13.1 do Decreto 253/1995, do 29 de setembro, por cesamento nas súas actividades docentes, por instancia da titularidade do centro, a autorización do CEMU Contrapunto Histórico, de Santiago de Compostela, código 15023120, con efectos do 31 de agosto de 2026.
Artigo 2. Inscrición no rexistro de centros
A extinción da autorización dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, de procedemento administrativo común das administracións públicas, ou ben directamente o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de maio de 2026